Je prostitucija pri nas še vedno tabu?

Prostitucija je v splošnem prepričanju ljudi še vedno tabu, čeprav je praktično vseskozi v izjemnem porastu.

Za prostitucijo se odloča vse več žensk, tudi študentk in mladoletnih deklet, saj jim nudi popolno finančno neodvisnost, še posebej v revnejših državah in mestih. Dnevno se njihov dohodek giblje nekje okoli 500 evrov, mesečno pa med 8.000 in 10.000 evri. Miselnost, da se prostitutke nastavljajo na cesti in so oblečene v prekratka mini krila ter mrežaste nogavice, kot je povzeto iz ameriških filmov, je v večini popolnoma napačna.

V Sloveniji želijo biti dekleta, ki nudijo takšne in drugačne usluge, v vsakdanjem življenju popolnoma neopažena. Oblačijo se običajno, seveda na delo ne prihajajo v razvlečenem puloverju ali trenirki, nekoliko močneje se naličijo, vendar nikoli niso izumetničene. Strank ne iščejo same, temveč jih stranke poiščejo preko oglasov in telefona.

Imajo redne stranke in le malo katera rada menja ter sprejema nove. Prostitucija pa ni značilna le za ženske, saj se za to vrstno dejavnost odloča tudi vse več moških. Prav tako v »repertoar« prostitutk ne sodijo le spolne usluge, temveč tudi druge storitve, ki si jih stranke zaželijo, na primer spremstvo ob različnih dogodkih.

Tabu, ki obkroža prostitucijo, je torej pogosto le napačen vtis, saj spolne usluge niso v domeni obubožanih brezdomk, temveč je v urejenih razmerah pravzaprav storitvena dejavnost, s katero se ljudje ukvarjajo prostovoljno. Seveda pa se še vedno najdejo ekstremi, pa tudi težave v državah, kjer je prostitucija kriminalizirana.