Nemške spolne delavke rotijo politiko

Tako kot velja za vse storitve, ki zahtevajo neposreden stik s stranko, je tudi pri najstarejši obrti na svetu nemogoče v celoti upoštevati korona-standarde.

Ampak …

Države so medtem do določene mere sprostile omejitve, na delo so se vrnili na primer tudi maserji, kozmetični delavci in drugi, ki imajo seveda neposreden stik s svojimi strankami. Spolne delavke v Nemčiji trdijo, da je opravljanje njihovega dela enako pomembno za človeštvo kot katerokoli drugo, in morda le še bolj.

via GIPHY

Prav zato so na državo naslovile pismo v katerem sporočajo kakšen bi bil higienski pravilnik za njihovo področje dela. Seveda z nekaterimi omejitvami in preventivo, ki bo (poleg dosedanjih kondomov) uvedla še maske, nekaj več distance in obvezno razkuževanje prostorov. Znano je, da pri tovrstnih storitvah ni večje potrebe, da prideta zaposlena in stranka blizu z obrazoma. Verjetno bi bila zmagovalna poza leta 2020 “korona 69”. Zaenkrat oblast še ne popušča in vztraja pri stališču, da gre pri prostituciji za idealno storitev za širjenje virusov kot je covid19.

*video v angleškem jeziku

https://www.youtube.com/watch?v=ffX4yTCxJ2M

Glede na to, da je v Nemčiji prostitucija povsem legalna in zakonsko urejena, obratujejo tudi znani bordeli, je mogoče razumeti odziv zaposlenih v tem sektorju. Tako kot drugi, morajo tudi spolni delavci plačevati najemnine, položnice, hrano in drugo. Trenutna situacija lahko vsekakor vodi v povsem nezaželeno smer, ki je “prostitucija na črno”. Širjenje virusa se tako ne bo omejilo, država pa bi ostala tudi brez zajetnega zneska iz naslova plačanih davkov.